Laba diena,

Siunčiu nuotraukas, kaip neformalaus ugdymo užsiėmimus lankantys vaikai sugalvojo tausoti gamtą ir tuo pačiu papuošti mokyklos erdvę prieš Kalėdas.

Šį besmegenį mes nulipdėm ne iš sniego, o iš panaudotų vienkartinių puodelių, majonezo kibirėlio, nereikalingos medžiagos. Senis besmegenis turi eglutę, kurią papuošėme kamšteliais. Šiam darbui (besmegenis +eglutė) pagaminti mums prireikė 568 puodelių, kuriuos surinko ir atidavė sanatorijos " Belorus" darbuotojai. Ačiū jiems! Kamštelius rinko gamtos mylėtojų būrelio nariai. Darbo kūrėjai antrokai, lankantys gamtos mylėtoju būrelį. Darbą organizavo ir jam vadovavo mokytoja Gitana.Tikimės, kad ir jūs vienkartinį daiktą sugebėsite bei norėsite prikelti dar vienam gyvenimui. Gaminti kartu gera: tampame draugiškesni, supratingesni, kūrybiškesni. Saugokim ir mylėkim savo gamtą.

Mūsų darbelis stovi mokyklos foje. Džiugina tiek didelius, tiek mažus.